BRIEF: เวลาไม่ช่วยอะไร งานวิจัยเผยอาการอกหักส่งผลระยะยาวต่อหัวใจ และอาจรักษาไม่หายตลอดชีวิต . รักเธอเท่าไหร่ เธอไม่รักตอบ เกิดความเสียใจ หัวใจตรงอกซ้ายเหมือนจะสลาย พร้อมอาการปวดหนึบๆ หน่วงๆ แต่แค่อกหักก็เศร้ามากพอแล้ว นักวิจัยยังเปิดเผยความจริงมาให้ได้เศร้ากันเพิ่ม ว่าอาการเจ็บจี๊ดหัวใจเหล่านี้ มีผลระยะยาวเสมือนโรคหัวใจ และอาจรักษาไม่หายไปตลอดชีวิต! . Takotsubo cardiomyopathy หรืออาการหัวใจสลาย ที่มักเกิดจากเหตุการณ์แสนเจ็บปวดรวดร้าว อาการของมันมักทำให้กล้ามเนื้อหัวใจอ่อนลง และทำงานได้ไม่เต็มที่ ซึ่งนักวิจัยเคยคาดการณ์ไว้ว่าผลของอาการจะมีแค่ชั่วคราว แต่งานวิจัยชิ้นใหม่ของมหาวิทยาลัย Aberdeen ค้นพบว่าผลของมันจะอยู่ยาวถาวร เหมือนกับโรคหัวใจ . งานวิจัยชิ้นนี้ได้ทดสอบผู้เข้าร่วมที่มีอาการ Takostubo จำนวน 37 คน เป็นเวลา 2 ปี โดยใช้การอัลตราซาวด์และสแกน MRI ผลปรากฎว่า เนื้อเยื่อกล้ามเนื้อหัวใจที่ทำหน้าที่ลดความยืดหยุ่นจากการหดตัวของการเต้นหัวใจ ในผู้เข้าร่วมทดสอบมีอาการเสียหายที่ไม่สามารถรักษาได้ . ศาสตราจารย์ Jeremy Pearson ผู้อำนวยการการแพทย์ของมูลนิธิหัวใจของอังกฤษ (BHF) อธิบายว่า “Takotsubo เป็นโรคร้ายแรงที่สามารถเกิดกับคนที่มีสุขภาพดีได้ เราเคยคิดว่าผลกระทบของโรคนี้จะมีเพียงแค่ชั่วคราว แต่ตอนนี้เราสามารถเห็นได้ว่าพวกเขาสามารถส่งผลกระทบต่อผู้คนต่อไปได้ตลอดชีวิต” . Pearson ยังระบุว่า ขณะนี้ยังไม่มีการรักษาระยะยาวสำหรับผู้ป่วย เพราะแพทย์เคยคิดว่าผู้ป่วยทุกรายจะฟื้นตัวได้อย่างเต็มที่ แต่งานวิจัยชิ้นนี้แสดงให้เห็นว่าเราควรรักษาผู้ป่วยด้วยวิธีการเดียวกับผู้ที่มีความเสี่ยงต่อการเกิดภาวะหัวใจล้มเหลว” . . ที่มา http://www.independent.co.uk/life-style/love-sex/broken-heart-attack-damage-long-lasting-injury-cardiac-arrest-aberdeen-a8057961.html http://www.telegraph.co.uk/news/2017/06/18/time-does-not-mend-broken-heart-scientists-find-condition-causes/ https://www.bhf.org.uk/news-from-the-bhf/news-archive/2017/november/time-wont-mend-a-broken-heart